Kasi mungatemwa kuŵerenga nkhani iyi mu %%?
-
Yeremiya wali na chitima chikuru (1-3a)
-
Yehova wakufumba Yuda pa mauheni ghake (3b-16)
-
Chitengero pa Yuda (17-22)
-
Thumbwa chifukwa cha kumanya Yehova (23-26)
9 Awe, kuŵenge kuti mutu wane ni maji,Maso ghane ntchisimi cha masozi,+
Mphanyi nkhulira usiku na muhanya,Chifukwa cha ŵakukomeka ŵa ŵanthu ŵane.
2 Awe, niŵenge na malo ghakugonako ŵalendo mu mapopa,
Mphanyi naŵasida ŵanthu ŵane na kufumako kwa iwo,Pakuti wose mbaleŵi,+Gulu la ŵanthu ŵaryarya.
3 Ŵakupinda lulimi lwawo nga ni uta.Mu charu mwazura utesi, m’malo mwa kugomezgeka.+
“Ŵakufuma pa uheni kuya pa uheni unyake.Ine ŵalije nane ntchito,”+ wakuti Yehova.
4 “Waliyose wachenjere na mzengezgani wake,Mungagomezganga chara nanga ni mubali winu.
Pakuti mubali waliyose ngwakwendera mphiska,+Ndipo mzengezgani waliyose ngwakusesa.+
5 Waliyose wakupusika mzengezgani wake,Palije uyo wakuyowoya unenesko.
Ŵasambizga lulimi lwawo kuyowoya utesi.+
Ŵakujivuska pakuchita icho ntchiheni.
6 Iwe ukukhala pakati pa upusikizgi.
Mu upusikizgi wawo, ŵakukana kunimanya,” wakuti Yehova.
7 Ntheura Yehova wa mawumba wakuti:
“Niŵasongonorenge na kuŵayezga,+Pakuti ningachitaso vichi na mwana msungwana wa ŵanthu ŵane?
8 Lulimi lwawo ni muvi wakukoma, lukuyowoya upusikizgi.
Munthu wakuyowoya vya mtende na mulomo wake kwa mzengezgani wake,Kweni mukati wakumukhazga.”
9 Yehova wakuti: “Asi nkhwenera kuŵafumba pa vinthu ivi?
Asi nkhwenera kuwezgera nduzga pa mtundu wanthena uwu?+
10 Nilirenge na kutengelera mapiriNa kuwuska chitengero kulilira malo ghakuliskako viŵeto mu mapopa,Pakuti ghawotcheka mwakuti palije munthu uyo wakujumphamo,Kulira kwa viŵeto kukupulikikwamo yayi.
Viyuni vyamudera na vikoko vyachimbira, vyaluta.+
11 Nizgorenge Yerusalemu kuŵa vibumira vyamalibwe,+ malo ghakukhalako ŵakambwe,+Nizgorenge misumba ya Yuda kuŵa yakupasuka, kwambura wakukhalamo.+
12 Ni njani ngwavinjeru kuti wapulikiske ichi?
Kasi mulomo wa Yehova wayowoya kwa njani kuti wachiphare?
Kasi charu chaparanyikirachi?
Chawotchekerachi nga ni mapopa,Mwakuti palije uyo wakujumphamo?”
13 Yehova wakuti: “Chifukwa ntchakuti ŵakana dango ilo nkhaŵika pamaso pawo kweniso chifukwa chakuti ŵandalondezge na kupulikira mazgu ghane.
14 Kweni ŵakachita mtafu na kulondezga mitima yawo,+ ŵakalondezga vikozgo vya Baala, nga umo ŵawiskewo ŵakaŵasambizgira.+
15 Ntheura Yehova wa mawumba, Chiuta wa Israyeli, wakuti: ‘Niŵalyeskenge ŵanthu aŵa nkhalikali na kuŵamweska maji ghapoyizoni.+
16 Niŵambininiskirenge mu ŵamitundu awo iwo panji ŵawiskewo ŵandaŵamanye,+ ndipo nitumenge lupanga pamanyuma pawo m’paka niŵamare.’+
17 Yehova wa mawumba wakuti:‘Ghanaghanirani icho chikuchitika.
Chemani ŵanakazi awo ŵakuwuska chiliro,+Ndipo kachemani ŵanakazi ŵaluso, kuti ŵize,
18 Mwakuti ŵendeske na kutiwuskira chitengero,Kuti masozi ghakhire geregere mu maso ghithu.Ndipo vikopi vithu vithiske maji.+
19 Pakuti chitengero chapulikikwa mu Ziyoni,+ kuti:
“Taparanyika nadi.
Takhozgeka soni.
Chifukwa tasida charu, ndipo ŵapankhura vikaya vithu.”+
20 Imwe ŵanakazi, pulikani mazgu gha Yehova.
Makutu ghinu ghapokelere mazgu gha mu mulomo wake.
Sambizgani ŵana ŵinu ŵasungwana chitengero ichi,Ndipo sambizganani chiliro ichi.+
21 Pakuti nyifwa yanjilira mu mawindo ghithu.Yanjira mu vigongwe vithu vyakukhoraKufumiskamo ŵana mu misewuNa ŵanyamata mu maluŵaza.’+
22 Yowoya kuti: ‘Yehova wakuti:
“Vitanda vya ŵanthu vizamuŵa nga ni manyoŵa mu munda,Nga ni tirigu uyo wasengeka waka mumanyuma mwa wakuvuna,Palije uyo wangaŵawunjika.”’”+
23 Yehova wakuti:
“Munthu wavinjeru waleke kujithumbwa na vinjeru vyake,+Munthu wankhongono waleke kujithumbwa na nkhongono zakePanji munthu musambazi kujithumbwa na usambazi wake.”+
24 “Kweni uyo wakujithumbwa wajithumbwe pa ichi:
Kuti wali na mahara ndipo wakunimanya,+Kuti ndine Yehova, uyo wakulongora lusungu, weruzgi wakunyoloka, na urunji mu charu,+Pakuti ivi ndivyo nkhukondwa navyo,”+ wakuti Yehova.
25 Yehova wakuti: “Wonani, mazuŵa ghakwiza, nizamufumba waliyose uyo ngwakukotoleka mu thupi pera.+
26 Nizamufumba Eguputo,+ Yuda,+ Edomu,+ Ŵaamoni,+ Mowabu,+ na wose awo sisi lawo lili kumeteka m’mbulukutu awo ŵakukhala mu mapopa.+ Pakuti mitundu yose njambura kukotoleka, ndipo nyumba yose ya Israyeli njambura kukotoleka mu mtima.”+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Yeremiya 9
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn unk tum_Latn unk tum_Latn unk tum_Latn unk tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn umb_Latn lua_Latn tum_Latn eng_Latn